proiect

**Nota informativă**

*privind aprobarea Planului de acțiuni în vederea implementării Strategiei municipale pentru protecția drepturilor copilului 2020-2025*

Planul de acțiuni în vederea implementării Strategiei municipale pentru protecția drepturilor copilului 2020-2025 (în continuare – Planul de acțiuni) este elaborat întru realizarea pnct. 2 a Deciziei CMC cu privire la aprobarea Strategiei municipale pentru protecția drepturilor copilului 2020-2025 din 16 iulie 2020. Planul de acțiuni este elaborat de către grupul de lucru constituit prin dispoziția primarului general nr.323-d. Grupul de lucru este constituit din reprezentanții tuturor direcțiilor municipale ți reprezentanții societății civile. Coordonarea generală a procesului de elaborare a fost realizată de către Direcția generală pentru protecția Drepturilor Copilului cu asistența tehnică acordată de UNICEF Moldova.

*Procesul de elaborare*

Elaborarea Planului de acțiuni s-a desfășurat în perioada martie-iunie 2021 prin intermediul ședințelor în cadrul grupului de lucru. Inițierea procesului de elaborare a fost precedată de interviurile și discuțiile cu reprezentanții autorităților publice centrale relevante, organizațiile societății civile, prestatorii de servicii, reprezentanții autorităților publice locale municipale. Opinia prealabilă asupra redacției inițiale a proiectului Planului de acțiuni a fost solicitată de la aceiași reprezentanți menționați anterior, opiniile și propunerile acestora au fost incluse în redacția expusă pentru consultări publice. Proiectul Planului de acțiuni a fost discutat în cadrul ședințelor grupului de lucru în vederea racordării și sincronizării subacțiunilor dintre direcțiile municipale responsabile de implementarea acestora.

Proiectul Planului de acțiuni a fost prezentat în 2 ședințe publice cu participarea tuturor direcțiilor și cu participarea partenerilor de dezvoltare și a organizațiilor societății civile din domeniu. Propunerile parvenite au fost incorporate în redacția actuală a proiectului Planului de Acțiuni.

Proiectul Planului de acțiuni a fost suspus consultărilor publice în conformitate cu prevederile Legii nr. 239/2008 „Privind transparența în procesul decizional", Hotărârea Guvernului Republicii Moldova nr. 967/2016 „Cu privire la mecanismul de consultare publică cu societatea civilă în procesul decizional", organizat de Direcția Generală pentru protecția Drepturilor Copilului în perioada iulie 2021 prin publicarea publicat pe pagina oficială: www.chisinau.md, la modulul Consultări publice, cât și pe portalul guvernamental: particip.gov.md, cu invitarea părțile interesate să expedieze concluziile, recomandările asupra proiectului. Totodată, invitațiile individuale pentru consultare au fost expediate autorităților publice centrale. Propunerile parvenite de la subiecții consultărilor sunt sistematizate în tabelul propunerilor și divergențelor anexate.

În procesul de elaborare a proiectului Planului de acțiuni a fost folosit drept referință textul Strategiei, raportul de evaluare „Evaluarea eficienței și eficacității Direcției Municipale pentru Protecția Drepturilor Copilului Chișinău”, informațiile și datele prezentate de subdiviziunile și structurile CMC și a primăriei, sursele secundare privind situația din acest domeniu produse de organizațiile specializate în domeniu.

*Conținutul Planului*

Strategia municipala pentru protecția drepturilor copilului 2020-2025 aprobată enunță 4 priorități de bază: 1) Prevenirea și combaterea violenței, exploatării și traficului de copii în toate mediile, 2) Prevenirea și combaterea excluziunii sociale a grupurilor vulnerabile/subreprezentate, 3) Asigurarea și consolidarea familiei, 4) Consolidarea sistemului municipal de protecție a copilului cu obiectivele specifice corespunzătoare. Planul de acțiuni este elaborat pentru a implementa obiectivele generale, obiectivelor specifice și acțiunilor stabilite de Strategia. Planul elaborează și detailează acțiunile prin intermediul subacțiunilor (activităților) pentru care sunt prevăzuți termenii de realizare, instituția/autoritatea responsabile, partenerii de realizare și modalitățile de finanțare (publice sau atrase).

Realizarea obiectivelor specifice este măsurată de indicatorii corespunzători (colonița 7-3), care expun schimbări instituționale necesare. Realizarea acțiunilor, stabilită de Strategia, este măsurată prin intermediul indicatorilor de acțiune, fie că prin intermediul indicatorilor cantitativi sau calitativi sau combinația acestora. Planul de acțiuni setează o serie de indicatori de impact asupra beneficiarilor (familiei și copiilor) raportate la fiecare din obiectivele generale. Indicatorii de impact specifică și direcționează realizarea obiectivelor generale.

La obiectivul general *1) Prevenirea și combaterea violenței, exploatării și traficului de copii în toate mediile* printre principalele acțiuni se enumeră:

* Desfășurarea cercetării interdisciplinare privind cauzele, factorii de risc și consecințele violenței, exploatării și traficului de copii inclusiv risc corupțional (1.1.1.1)
* Modernizarea sistemului de înregistrare, evidență și sistematizare privind incidența violenței, exploatării și traficului în mun. Chișinău, inclusiv dezvoltarea platformei TIC (1.1.1.4)
* Realizarea campaniei de informare anuale pentru copii prin intermediul rețelelor de socializare (1.1.2.1)
* Adaptarea curriculei școlare, materialelor educaționale (pentru profesori și elevi) din perspectiva drepturilor omului pentru profesioniștii din domeniul educației și asistenței sociale (1.1.3.1)
* Implementarea programei de abilităților de viață independentă în formatul online și în mediul școlar și formarea grupului de formatori din rândul copiilor, tinerilor și cadrului didactic (1.1.4.3)
* Perfecționarea mecanismului de colaborare dintre instituțiile relevante educaționale, sociale, medicale şi de drept în vederea raportării şi abordării eficiente a cazurilor de violență (1.2.1.1)
* Adoptarea Hotărârii CMC privind implementarea politicii interne privind examinare a plângerilor din partea copiilor în cadrul instituțiilor publice și recomandarea pentru sectorul privat (1.2.3.3)
* Consolidarea serviciilor juridice în cadrul direcțiilor de sector (implementarea hotărîrii CMC) în sprijinul copiilor (1.2.4.3)
* Consolidarea capacităților și calității serviciilor psihologice individuale (telepsihologie, instrumente de evaluare), în baza proiectului Metodologiei de evaluare psihologica a copiilor supuși violentei (1.2.4.8)

Dacă toate acțiunile și activitățile din cadrul acestui obiectiv vor fi realizate atunci:

* Incidența situațiilor de risc asupra copiilor reduse semnificativ (de cel puțin 2 ori comparat cu situația actuală),
* Toate cazurile de violență, exploatare și de trafic a copilului referite și captate de sistemul de protecție, prevenire și reabilitare,
* Incidența cazurilor revictimizării reduse semnificativ (de cel puțin 2 ori comparat cu situația actuală).

La obiectivul general *2) Prevenirea și combaterea excluziunii sociale a grupurilor vulnerabile/subreprezentate* printre principalele acțiuni se enumeră:

* Evaluarea factorilor contribuitoare la excluziunea accesului la educație asupra tuturor categoriilor (dizabilități, de stradă, plasament urgență, în detenție) în mun. Chișinău, inclusiv realizarea dreptului la educație a acestor categorii (2.1.1.1)
* Consolidarea și extinderea serviciilor individuale pentru copii cu dizabilități. Activități de reabilitare, socializare. Dezvoltare programe și servicii de suport școlar în cadrul centrului Atenție (2.1.2.3)
* Elaborarea programului de orientare profesională pentru absolvenții școlii gimnaziale și liceale bazate pe testarea și evaluarea aptitudinilor individuale și necesitățile pieței de muncă pentru următorii ani și decenii (2.1.3.1)
* Reparația și dotarea Centrelor Comunitare pentru Copii și Tineri cu prestarea serviciilor de participare, leadership și dezvoltarea profesională a tinerilor, Centrelor Comunitare pentru Copii și Tineri Serviciul social Centrul de reabilitare pentru copiii cu dizabilități „Casa Speranței” (2.1.4.3-5).
* Elaborarea Regulamentului si Instituirea Consiliu consultativ al Copiilor format dintr-un grup de 15-20 copii. Susținerea funcționării Consiliului. (2.2.2.5)
* Elaborarea și adoptarea hotărîrii CMC privind implicarea, consultarea și participarea copiilor și tinerilor în procesele decizionale relevante (2.2.31)

Dacă toate acțiunile și activitățile din cadrul acestui obiectiv vor fi realizate atunci:

* Toți copiii și tinerii în situații vulnerabile încadrați în procesul educațional, tuturor interesaților oferită ghidarea profesională,
* Incidența comportamentului antisocial redusă în jumătate urmare formării deprinderilor de viață,
* Participarea copiilor și tinerilor în procesul decizional a crescut semnificativ.

La obiectivul general *3) Asigurarea și consolidarea familiei* printre principalele acțiuni se enumeră:

* Elaborarea metodologiei pentru identificarea factorilor generatori (inclusiv metode folosite), evaluarea riscurilor fenomenului copiilor rămași fără ocrotire părintească (3.1.1.1)
* Evaluarea primară/complexă a familiei în vederea prevenirii instituționalizării copiilor (3.1.1.6)
* Reparația, dotarea și modernizarea Serviciului social Centrul de plasament pentru copii separați de părinți „Lumina” (str. I. Soroceanu, 73), Centrului de plasament „Teritoriul Adolescenței”, Serviciului social Centrul „Copilărie, Adolescență și Familie”, Serviciul social Centrul de reabilitare pentru copiii cu dizabilități „Casa Speranței” (3.1.2.13-17)
* Extinderea serviciului social de îngrijire la domiciliu pentru copii cu dizabilități, inclusiv dotarea cu echipamente necesare de îngrijire de împrumut (3.1.3.5)
* Consolidarea centrului specializat de intervenții timpurii și de reabilitare a copiilor cu dizabilități și tulburări de dezvoltare (3.1.3.8)
* Consolidarea Comisiei Copilului aflat in dificultate ca entitate independenta decizională (de DMPDC, DGETS) (3.2.1.7)
* Operaționalizarea sistemului unic de management de caz electronic în cadrul sistemului de gestionare serviciilor de îngrijire alternativă și a dotarea cu necesitățile tehnice (3.2.2.2)
* Fortificarea Comisiei municipale copilului aflat în dificultate prin suplinirea secretariatului, resurselor de expertiză (3.2.3.3)
* Evaluarea situației copiilor din serviciile sociale: Casă Comunitară, Centre de plasament 7-17 ani, Gimnaziul - internat nr. 3 şi specialiștii ATL, ședințele echipei multidisciplinare. (3.2.4.1)
* Întocmirea planurilor individualizate de asistență a copiilor aflați în instituții rezidențiale. Acordarea suportului informațional, umanitar și financiar familiilor cu copii reintegrați. (3.2.4.7)
* Crearea și pilotarea a cel puțin 2 servicii noi de îngrijire de tip familial pentru copii cu dizabilități din mun. Chișinău, inclusiv costificarea, mecanismul de implementare și gestionare (3.2.5.2)
* Elaborarea și pilotarea programelor de viața independentă pentru fiecare forma actuală de îngrijire alternativă (cel puțin 3) (3.3.1.2).

Dacă toate acțiunile și activitățile din cadrul acestui obiectiv vor fi realizate atunci:

* Percepția mai bună asupra calității serviciilor oferite familiilor și copiilor aflați în situație de risc
* Nici un copil nu ajunge în sistemul rezidențial, în afara situației excepționale
* Copii și tinerii au deprinderi de integrare în societate.

*Costurile și implicațiile financiare*

Costurile realizării activităților este estimat financiar cu posibilă finanțare din sursele publice municipale, sursele de la bugetul de stat și sursele externe care urmează a fi atrase prin investițiile și contribuțiile nerambursabile sau proiectele comune cu diferiți actori. Pentru fiecare obiectiv este elaborat un fișier în format excel cu costurile detaliate pe fiecare subacțiune.